**OBRAZLOŽENJE FINANCIJSKOG PLANA HRVATSKIH AUTOCESTA ZA 2026. GODINU I PROJEKCIJA PLANA ZA 2027. I 2028. GODINU**

**UVOD**

Trgovačko društvo Hrvatske autoceste d.o.o. upravlja autocestama, gradi ih, rekonstruira i održava, osim onih autocesta kojima upravlja koncesionar prema odredbama Zakona o cestama. Hrvatske autoceste d.o.o. su u 100%-tnom vlasništvu Republike Hrvatske koja svoja prava u Skupštini Društva ostvaruje putem Vlade Republike Hrvatske.

Visina viška / manjka određena je Odlukom Vlade Republike Hrvatske o proračunskom okviru za razdoblje 2026. – 2028., a Financijski plan i provedba programa izgradnje, rekonstrukcije i održavanja predloženi su sukladno raspoloživim financijskim sredstvima Društva.

**PRIHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| PRIHODI POSLOVANJA | 535.596.687 | 561.193.995 | 617.726.371 | 617.274.011 | 576.780.348 | 110,1 |
| PRIHODI OD PRODAJE NEFINANCIJSKE IMOVINE | 0 | 0 | 0 | 0 | 0 |  |
| **UKUPNI PRIHODI** | **535.596.687** | **561.193.995** | **617.726.371** | **617.274.011** | **576.780.348** | **110,1** |

Ukupni planirani prihodi Hrvatskih autocesta d.o.o. u prijedlogu Financijskog plana za 2026. godinu iznose 617.726.371 EUR. U ukupnim prihodima poslovanja Hrvatskih autocesta d.o.o. najveći dio odnosi se na prihod od naplate cestarine za 2026. godinu planiran u iznosu od 503.340.000 EUR (Prihodi od pruženih usluga). Skupina prihoda Pomoći iz inozemstva i od subjekata unutar općeg proračuna, planirana u iznosu od 78.950.000 EUR, uključuje Kapitalne pomoći od institucija i tijela EU, Kapitalne pomoći proračunu i izvanproračunskim korisnicima iz drugih proračuna te Kapitalne pomoći temeljem prijenosa EU sredstava. Kapitalne pomoći temeljem prijenosa EU sredstava odnose na odobrena bespovratna sredstva namijenjena za projekt implementacije novog elektroničkog sustava naplate cestarine, za koji su sredstva osigurana Nacionalnim planom oporavka i otpornosti u iznosu od 55.800.000 EUR te za projekt dogradnje treće trake zagrebačke obilaznice od čvora Zagreb zapad (Jankomir) do čvora Lučko u iznosu od 4.150.000 EUR, a koji se financira sredstvima iz Europskog fonda za regionalni razvoj. Stavka Kapitalne pomoći proračunu i izvanproračunskim korisnicima iz drugih proračuna odnosi se na naknadu od trošarina na energente koja se uplaćuje iz državnog proračuna na račun Hrvatskih autocesta d.o.o. i predstavlja sredstva kojima Republika Hrvatska financira građenje i održavanje javnih cesta te povrate kredita, a za 2026. godinu planirana je u iznosu od 19.000.000 EUR.

Najznačajnija stavka prihoda od nefinancijske imovine odnosi se na prihod od gospodarenja cestovnim zemljištem planiran u visini od 19.500.000 EUR i obuhvaća planiranu naknadu za korištenje cestovnog zemljišta, za obavljanje pratećih uslužnih djelatnosti te za osnivanje prava služnosti.

**RASHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| RASHODI POSLOVANJA | 280.661.809 | 267.302.202 | 263.972.806 | 268.188.552 | 277.248.218 | 98,8 |
| RASHODI ZA NABAVU NEFINANCIJSKE IMOVINE | 131.056.930 | 115.789.825 | 253.332.480 | 228.932.614 | 166.916.062 | 218,8 |
| **UKUPNI RASHODI** | **411.718.739** | **383.092.027** | **517.305.286** | **497.121.166** | **444.164.280** | **135,0** |

Ukupni rashodi planirani za 2026. godinu iznose 517.305.286 EUR, a čine ih rashodi poslovanja u iznosu od 263.972.806 EUR i rashodi za nabavu nefinancijske imovine u iznosu od 253.332.480 EUR.

Procjenjuje se da će rashodi poslovanja blago rasti radi porasta cijena roba i usluga na globalnom tržištu pod utjecajem stalno prisutnog rasta stope inflacije. Rashodi za zaposlene planirani su uz primjenu materijalnih prava radnika utvrđenih Kolektivnim ugovorom i dodacima Kolektivnom ugovoru od kojih je zadnji sklopljen u srpnju 2025. godine, uz korekcije osnovice plaće koja se provodi mjesečno prema promjeni (povećanju ili smanjenju) potrošačkih cijena u Republici Hrvatskoj temeljem objavljenih podataka Državnog zavoda za statistiku, a što utječe na rast rashoda za zaposlene. Rashodi poslovanja uz rashode za zaposlene i materijalne rashode održavanja i upravljanja uključuju i financijske rashode planirane u ukupnom iznosu od 95.508.983 EUR, a koji se najvećim dijelom odnose na kamate za primljene kredite i zajmove.

Od ukupnih planiranih rashoda za nabavu nefinancijske imovine na Program građenja i izvanrednog održavanja autocesta odnosi se 239.756.690 EUR, dok se 13.575.790 EUR odnosi na izdatke za nabavu materijalne i nematerijalne imovine društva (radnih vozila i strojeva, IT opreme, licenci za računalne programe i nadogradnje *software*-a). Planirani rashod za izgradnju autocesta odnosi se na kapitalne projekte izgradnje obilaznice Novog Vinodolskog na pravcu autoceste A7, poddionica Selce – Novi Vinodolski te nastavak izgradnje pravca početkom radova na poddionici od Križišća do Selca (Jadranova), na izgradnju nadvožnjaka preko Ranžirnog kolodvora sa spojem na Sarajevsku ulicu na autocesti A11, dogradnju treće trake zagrebačke obilaznice od čvora Zagreb zapad do čvora Lučko, dogradnju čvora Zagreb zapad (Rakitje) izgradnju čvora Požega na autocesti A3, izgradnju čvora Žažina na autocesti A11, dogradnju čvora Matulji-Opatija (dogradnja drugog kolnika) na autocesti A8, uređenje mreže odmorišta, izgradnju zidova za zaštitu od buke i drugo. U 2025. godini započeli su radovi na implementaciji novog elektroničkog sustava za naplatu cestarine. Projekt će se financirati iz zajma u okviru EU Mehanizma za oporavak i otpornost, obuhvatit će i autoceste pod upravljanjem koncesionara, a očekuje se da će u punoj funkcionalnosti biti u 2027. godini. U dijelu rashoda za izvanredno održavanje provodit će se radovi sanacije kolničke konstrukcije i sanacije objekata (vijadukti, mostovi, nadvožnjaci) kao i aktivnosti usmjerene na sigurnost i poboljšanje kvalitete prometa koje se provode kroz projekte zamjene elastične odbojne ograde, uvođenje inteligentnih transportnih sustava, sanacije potencijalno opasnih mjesta, zamjenu promjenjive prometne signalizacije i drugo. Ukupna vrijednost radova izvanrednog održavanja u 2026. godini planirana je u iznosu od 50.000.000 EUR.

**UKUPNI VIŠAK/MANJAK**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| UKUPNI PRIHODI | 535.596.687 | 561.193.995 | 617.726.371 | 617.274.011 | 576.780.348 | 110,1 |
| UKUPNI RASHODI | 411.718.739 | 383.092.027 | 517.305.286 | 497.121.166 | 444.164.280 | 135,0 |
| **RAZLIKA - VIŠAK/MANJAK** | **123.877.948** | **178.101.968** | **100.421.085** | **120.152.845** | **132.616.068** | **56,4** |

Planirani prihodi i rashodi poslovanja na kraju 2026. godine rezultiraju viškom u iznosu od 100.421.085 EUR.

**RAČUN FINANCIRANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| PRIMICI OD FINANCIJSKE IMOVINE I ZADUŽIVANJA | 36.961.850 | 24.165.505 | 47.052.690 | 59.380.000 | 48.291.062 | 194,7 |
| IZDACI ZA FINANCIJSKU IMOVINU I OTPLATE ZAJMOVA | 168.918.579 | 94.351.097 | 89.367.930 | 84.526.847 | 92.358.716 | 94,7 |
| **RAZLIKA PRIMITAKA I IZDATAKA** | **-131.956.729** | **-70.185.592** | **-42.315.240** | **-25.146.847** | **-44.067.654** | **60,3** |
| PRIJENOS SREDSTAVA IZ PRETHODNE GODINE | 64.090.093 | 56.011.312 | 163.927.688 | 222.033.533 | 317.039.531 | 292,7 |
| PRIJENOS SREDSTAVA U SLJEDEĆU GODINU | -56.011.312 | -163.927.688 | -222.033.533 | -317.039.531 | -405.587.945 | 135,4 |
| **NETO FINANCIRANJE** | **-123.877.948** | **-178.101.968** | **-100.421.085** | **-120.152.845** | **-132.616.068** | **56,4** |

Primici od zaduživanja realiziraju se sukcesivno, prema dinamici građevinskih radova na izgradnji poddionice Selce – Novi Vinodolski (obilaznica Novog Vinodolskog) i poddionice Križišće – Selce (Jadranovo) na autocesti A7 i za 2026. godinu planirani su u iznosu od 47.052.690 EUR, dok su izdaci za otplate glavnica primljenih kredita i zajmova planirani sukladno otplatnim planovima te za 2026. godinu iznose 89.367.930 EUR.

PRIJENOS SREDSTAVA

Nakon podmirenja dospjelih obaveza proizašlih iz poslovnih, investicijskih i financijskih aktivnosti Društva, stanje novca u banci i blagajni na kraju 2025. godine procjenjuje se na iznos od 163.927.688 EUR, dok prijenos sredstava na kraju 2026. godine iznosi 222.033.533 EUR. Raspoloživi novac iskoristit će se za pokretanje novog investicijskog ciklusa u svrhu provođenja strategije razvitka javnih cesta te za podmirenje kreditnih obveza Društva. Oročeni depozit na kraju 2026. godine procjenjuje se na iznos od 200.000.000 EUR.

**UKUPNE I DOSPJELE OBVEZE**

|  |  |  |
| --- | --- | --- |
|  | **Stanje obveza na dan 31.12.2024.** | **Stanje obveza na dan 30.06.2025.** |
| UKUPNE OBVEZE | 2.978.568.924 | 2.959.917.717 |
| DOSPJELE OBVEZE | 0 | 0 |

Na dan 31. prosinca 2024. godine stanje ukupnih obveza iznosi 2.978.568.924 EUR, a dospjelih, nepodmirenih obaveza nije bilo.

Na dan 30. lipnja 2025. godine stanje ukupnih obveza iznosi 2.959.917.717 EUR, a dospjelih, nepodmirenih obveza nije bilo.

**POSEBNI DIO**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| 007 HRVATSKE AUTOCESTE | 580.637.318 | 477.443.124 | 606.673.216 | 581.648.013 | 536.522.996 | 127,1 |

**7000 ADMINISTRATIVNO UPRAVLJANJE I OPREMANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| 7000 | 128.518.290 | 146.813.078 | 156.453.173 | 154.257.764 | 155.591.310 | 106,6 |

**Cilj:** Cilj programa je ojačati učinkovitost poslovanja kroz optimizaciju rashoda poslovanja te ulaganjima u opremanje i informatizaciju.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Smanjenje vremena (u satima) potrebno za izvršenje radnih zadataka | Kroz obuku djelatnika uz korištenje nadograđenih informatičkih sustava očekuje se postići smanjenje vremena potrebnog za izvršenje radnih zadataka | Broj sati | 1,0 | Hrvatske autoceste d.o.o. | 2,0 | 1,0 | 0,0 |

**A700000 ADMINISTRACIJA I UPRAVLJANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| A700000 | 124.511.737 | 136.865.480 | 142.877.383 | 144.257.764 | 145.591.310 | 104,4 |

Na ovoj su aktivnosti planirani rashodi neophodni za obavljanje redovne djelatnosti Društva, a obuhvaćaju rashode za zaposlene, materijalne rashode, financijske rashode i ostale rashode. U strukturi rashoda za 2026. godinu najveći dio odnosi se na rashode za zaposlene 79,9%, slijede materijalni rashodi s 16,3% te financijski (3,7%) i ostali rashodi (0,1%). Materijalni rashodi uključuju troškove energenata (električna energija i gorivo) i materijala za održavanje te troškove usluga za održavanje (usluge za održavanje vozila i opreme, telekomunikacijske usluge, komunalne usluge i naknade, intelektualne usluge, provizije kartičarskih kuća, usluge održavanje software-a, premije osiguranja imovine i radnika, naknade za ceste i tehničke preglede i drugo). Izračun rashoda za zaposlene temelji se na planiranom broju zaposlenih, povećanju s osnove minulog rada i usklađenju s indeksom potrošačkih cijena u Republici Hrvatskoj. Aktivnost se financira vlastitim sredstvima Društva.

**K700000 OPREMANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| K700000 | 1.885.419 | 2.897.972 | 4.942.790 | 4.300.000 | 4.300.000 | 170,6 |

Na ovoj aktivnosti planirani su rashodi za nabavu nefinancijske imovine neophodne za obavljanje redovne djelatnosti Društva kao što je nabava mrežne i sistemske opreme te uređaja za pohranu podataka, osobnih i prijenosnih računala, nabava IP (*Internet Protocol*) telefonskih uređaja i nadogradnji korporativnog sustava IP telefonije te nabava opreme i strojeva potrebnih za redovno održavanje autoceste (mobilni ublaživač udara, LED panel za cestarsko vozilo, silosni posipači za kamion, signalna prikolica s LED panelom, samohodna kosilica za košnju visokih nasipa, kamionska čistilica za održavanje kolnika, stroj za obnovu horizontalne prometne signalizacije, radionički, motorni i akumulatorski alati i drugo). Aktivnost se financira vlastitim sredstvima Društva.

**K700001 INFORMATIZACIJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| K700001 | 1.080.975 | 2.085.737 | 2.896.000 | 2.500.000 | 2.500.000 | 138,8 |

Na ovoj aktivnosti planirani su rashodi za nabavu licenci za baze podataka, Microsoft licenci i drugih računalnih licenci te softverske nadogradnje. Aktivnost se financira vlastitim sredstvima Društva.

**K700002 OBNOVA VOZNOG PARKA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| K700002 | 1.036.966 | 4.963.889 | 5.737.000 | 3.200.000 | 3.200.000 | 115,6 |

Na ovoj aktivnosti planirani su rashodi za nabavu cestarskih i ophodarskih vozila, teretnog vozila s hidrauličnom nadogradnjom za zimsku službu, teretnog vozila za odvoz otpada, teretnog vozila za elektroodržavanje, višenamjenskog vozila, dva vatrogasna i dva zapovjedna vatrogasna vozila, vozila za vuču, a sve potrebno za redovno održavanje autoceste. Aktivnost se financira sredstvima Društva.

**7001 SERVISIRANJE UNUTARNJEG DUGA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| 7001 | 243.491.593 | 144.835.135 | 131.607.359 | 132.478.461 | 147.696.820 | 90,9 |

**Cilj:** Cilj programa je pravovremena otplata dospjelih obveza po zaduživanju na domaćem tržištu kapitala.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Održivost unutarnjeg duga | Uredno servisiranje obveza po zaduživanju na domaćem tržištu kapitala | % | 100,0 | Hrvatske autoceste d.o.o. | 100,0 | 100,0 | 100,0 |

**A700001 ZAJMOVI OD TUZEMNIH BANAKA I OSTALIH FINANCIJSKIH INSTITUCIJA U JAVNOM SEKTORU**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| A700001 | 109.788.695 | 39.607.219 | 39.537.246 | 41.366.535 | 47.107.678 | 99,8 |

Rashodi i izdaci po ovoj osnovi (za kamate i glavnice) odnose se na obveze proistekle temeljem sklopljenih ugovora s bankama u javnom sektoru za financiranje izgradnje autocesta. Aktivnost se financira vlastitim sredstvima Društva.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Izvršenje obveza prema ugovorenim rokovima | Pravovremeno izvršenje ugovorenih obveza | % | 100,0 | Hrvatske autoceste d.o.o. | 100,0 | 100,0 | 100,0 |

**A700002 ZAJMOVI OD TUZEMNIH BANAKA I OSTALIH FINANCIJSKIH INSTITUCIJA IZVAN JAVNOG SEKTORA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| A700002 | 133.702.897 | 105.227.916 | 92.070.113 | 91.111.926 | 100.589.142 | 87,5 |

Rashodi i izdaci po ovoj osnovi (za kamate i glavnice) odnose se na obveze proistekle temeljem sklopljenih ugovora s bankama izvan javnog sektora za financiranje izgradnje autocesta. Aktivnost se financira vlastitim sredstvima Društva.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Izvršenje obveza prema ugovorenim rokovima | Pravovremeno izvršenje ugovorenih obveza | % | 100,0 | Hrvatske autoceste d.o.o | 100,0 | 100,0 | 100,0 |

**7002 SERVISIRANJE VANJSKOG DUGA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| 7002 | 57.338.991 | 53.325.684 | 48.066.259 | 44.129.174 | 42.886.604 | 90,1 |

**Cilj:** Cilj programa je pravovremena otplata dospjelih obveza po zaduživanju na stranom tržištu kapitala.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Održivost vanjskog duga | Uredno servisiranje obveza po zaduživanju na stranom tržištu kapitala | % | 100,0 | Hrvatske autoceste d.o.o. | 100,0 | 100,0 | 100,0 |

**A700003 ZAJMOVI OD INOZEMNIH BANAKA I OSTALIH FINANCIJSKIH INSTITUCIJA U JAVNOM SEKTORU**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| A700003 | 57.338.991 | 53.325.684 | 48.066.259 | 44.129.174 | 42.886.604 | 90,1 |

Rashodi i izdaci po ovoj osnovi (za kamate i glavnice) odnose se na obveze proistekle temeljem sklopljenih ugovora s bankama u javnom sektoru za financiranje izgradnje autocesta. Aktivnost se financira vlastitim sredstvima Društva.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Izvršenje obveza prema ugovorenim rokovima | Pravovremeno izvršenje ugovorenih obveza | % | 100,0 | Hrvatske autoceste d.o.o. | 100,0 | 100,0 | 100,0 |

**7003 PROGRAM GRAĐENJA I IZVANREDNOG ODRŽAVANJA AUTOCESTA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| 7003 | 127.050.377 | 105.842.227 | 239.756.690 | 218.932.614 | 156.916.062 | 226,5 |

**Cilj:** Cilj programa je razvoj cestovnog sektora u funkciji općeg gospodarskog napretka države.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Povećanje broja novoizgrađenih kilometara autoceste i kontinurano održavanje kolničke konstrukcije autoceste radi povećanja sigurnosti u odvijanju cestovnog prometa | Izgrađenost mreže autocesta i održavanje autocesta na način da se očuvaju njezina temeljna svojstva | km | 49,0 | Godišnje izvješće Ministarstva mora, prometa i infrastrukture | 50,0 | 57,0 | 50,0 |

**K700003 GRAĐENJE AUTOCESTA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| K700003 | 84.869.042 | 69.342.227 | 189.756.690 | 178.932.614 | 105.916.062 | 273,7 |

Planiranje izgradnje i održavanja autocesta, uređeno je Zakonom o cestama i provodi se kroz sljedeće programsko planske dokumente:

-       dugoročno, kroz Strategiju razvitka javnih cesta koju donosi Hrvatski sabor sukladno članku 18. Zakona,

-       srednjoročno, kroz četverogodišnje Programe građenja i održavanja javnih cesta koje donosi Vlada Republike Hrvatske sukladno članku 21. Zakona,

-       godišnje, kroz godišnje Planove građenja i održavanja autocesta koje donose Hrvatske autoceste d.o.o. uz suglasnost Vlade Republike Hrvatske sukladno članku 22. Zakona.

Izvori sredstava za financiranje poslovnih aktivnosti Hrvatskih autocesta d.o.o. utvrđeni su člankom 86. Zakona, dok su naknade za financiranje građenja i održavanja autocesta propisane člankom 91. Zakona.

Planom građenja Hrvatskih autocesta d.o.o. predviđen je nastavak investicijskog ciklusa započetog ranijih godina i nova investicijska ulaganja u autoceste. Planom za 2026. godinu obuhvaćene su aktivnosti izvlaštenja zemljišta, izmještanja instalacija, projektiranja, građenja i nadzora u ukupnom iznosu od 189.756.690 EUR. Izvori financiranja planiranih investicija u izgradnju su vlastita sredstva u iznosu od 82.754.000 (43,6%), bespovratna sredstva iz EU fondova u iznosu od 59.950.000 EUR (31,6%) i krediti razvojnih banaka u iznosu od 47.052.690 EUR (24,8%). Glavnina ulaganja u izgradnju autocesta u razdoblju 2026. – 2028. godina odnosi se na kapitalne projekte nastavka izgradnje autoceste A7 Rupa – Rijeka – Žuta Lokva (poddionica Selce – Novi Vinodolski, obilaznica Novog Vinodolskog i početak izgradnje poddionice Križišće – Selce) i autoceste A11 Zagreb – Sisak (nadvožnjak preko Ranžirnog kolodvora sa spojem na Sarajevsku ulicu), dok ostali dio obuhvaća izgradnju i rekonstrukciju čvorova (čvor Zagreb zapad (Rakitje) i čvor Požega na autocesti A3, čvor Žažina na autocesti A11), dogradnju treće trake zagrebačke obilaznice od čvora Zagreb zapad do čvora Lučko na autocesti A3, dogradnju drugog kolnika s čvorom Matulji – Opatija na autocesti A8, uređenje mreže odmorišta, izgradnju zidova za zaštitu od buke i druge manje projekte koji se prenose iz prethodnih godina.

Ciljane vrijednosti novoizgrađenih kilometara autocesta u 2027. godini odnose se na autocestu A7, poddionica Selce – Novi Vinodolski I. faza (Obilaznica Novog Vinodolskog) duljine 6,4 kilometara u trasi autoceste, jedan kolnik i dogradnju drugog kolnika autoceste A8 s čvorom Matulji – Opatija duljine 0,6 kilometara, te ne uključuje spojne ceste duljine 3,3 kilometra. Polazna vrijednost odnosi se na 2025. godinu u kojoj je u promet puštena dionica granica Republike Mađarske –Beli Manastir na autocesti A5.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Broj kilometara novoizgrađenih autocesta | Novoizgrađeni kilometri autoceste | Broj kilometara | 5,0 | Godišnje izvješće Ministarstva mora, prometa i infrastrukture | 0,0 | 7,0 | 0,0 |

**K700004 IZVANREDNO - INVESTICIJSKO ODRŽAVANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| K700004 | 42.181.335 | 36.500.000 | 50.000.000 | 40.000.000 | 51.000.000 | 137,0 |

Radovi izvanrednog održavanja provode se u skladu s Pravilnikom o održavanju cesta.

Planom izvanrednog održavanja u 2026. godini planirani su radovi u ukupnom iznosu od 50.000.000 EUR za što su izvori financiranja vlastita sredstva u iznosu od 31.000.000 EUR (62,0%) i naknada iz trošarina na energente u iznosu od 19.000.000 EUR (38,0%),

Planirani radovi izvanrednog održavanja obuhvaćaju  obnovu i rekonstrukciju kolničke konstrukcije te pripadajućih objekata mostova, nadvožnjaka, vijadukata, radove na sanacijama usjeka, sustava odvodnje, prometne opreme i signalizacije, radove na objektima centara za održavanje i kontrolu prometa, pratećim uslužnim objektima i slično, a sve u cilju produljenja vijeka trajanja imovine i poboljšanja pojedinih dijelova cesta bez izmjene njezinih tehničkih elemenata, osiguranja sigurnosti, stabilnosti i trajnosti ceste i cestovnih objekata te poboljšanja kvalitete i sigurnosti cestovnog prometa.

Radovi izvanrednog održavanja izvode se povremeno, a njihov opseg vezan je za stupanj dotrajalosti ili oštećenja ceste.

Ciljane vrijednosti odnose se na radove sustavne sanacije kolničke konstrukcije (asfaltni zastor) u punom profilu (zaustavna, vozna i preticajna traka) na autocesti A3, A4 i A6, a u 2026. godini 20 kilometara odnosi se na sanaciju kolničke konstrukcije na autocesti A3, 10 kilometara na sanaciju kolničke konstrukcije na autocesti A4 te 20 kilometara na autocesti A6.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Broj kilometara investicijski održavanih autocesta | Broj kilometara sanirane kolničke konstrukcije (asfaltnog zastora) i pripadajuće opreme | Broj kilometara | 44,0 | Godišnje izvješće Ministarstva mora, prometa i infrastrukture | 50,0 | 50,0 | 50,0 |

**7004 PROGRAM REDOVNOG ODRŽAVANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| 7004 | 24.238.067 | 26.627.000 | 30.789.735 | 31.850.000 | 33.432.200 | 115,6 |

**Cilj:** Cilj ovog programa je održavanje ceste prohodnom i sigurnom za prometovanje.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Osiguravanje prohodnosti i sigurnosti autoceste na proširenoj mreži autocesta | Provjeravanje stanja svih dijelova ceste i izvođenje radova kojima se osigurava tražena razina funkcionalnosti ceste s pripadajućom opremom | Km | 1156,1 | Ministarstvo mora, prometa i infrastrukture | 1159,5 | 1166,5 | 1166,5 |

**A700005 REDOVNO ODRŽAVANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| A700005 | 24.238.067 | 26.627.000 | 30.789.735 | 31.850.000 | 33.432.200 | 115,6 |

Radovi redovnog održavanja autocesta provode se i predviđaju u skladu s Pravilnikom o održavanju cesta i Standardom redovnog održavanja autocesta.

Troškovi redovnog održavanja za 2026. godinu planirani su u iznosu od 30.789.735 EUR. Redovno održavanje podrazumijeva sljedeće aktivnosti: nadzor i pregled cesta i objekata, redovito održavanje prometnih površina, redovito održavanje bankina, redovito održavanje pokosa, redovito održavanje sustava odvodnje, redovito održavanje prometne signalizacije i opreme, redovito održavanje cestovnih naprava i uređaja, redovito održavanje vegetacije, osiguranje preglednosti, čišćenje ceste, redovito održavanje cestovnih objekata, interventne radove i radove zimske službe.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Prohodnost i sigurnost autoceste na proširenoj mreži autocesta | Osiguravanje sigurnog i neometanog prolaska autocestom vršenjem radova redovnog održavanja propisanih Standardom i pravilima prometne struke | Km | 1156,1 | Ministarstvo mora, prometa i infrastrukture | 1159,5 | 1166,5 | 1166,5 |